open-index/open-wikipedia-markdown huggingface dataset:
Indias flagg

**Indias flagg** er også kjent som *Tiranga* (&#2340;&#2367;&#2352;&#2306;&#2327;&#2366;) som betyr trikolor (trefarget) på hindi. Det har tre horisontale stiper i fargene; safrangult, hvitt og grønt. Midt på flagget finnes et marinblått hjul med 24 eiker som kalles *[[chakra]]*.

Indias flagg er basert på *Swaraj*-flagget, et flagg for Kongresspartiet, utformet av Pingali Venkayya og ble offisielt godkjent 22. juli 1947. Den dype safrangule fargen i flagget symboliserer mot, den hvite sannhet og fred og den grønne tro og framgang. Gul og grønn representerer også hinduer og muslimer, mens «lærens hjul» er symbol for buddhistene. I India refererer betegnelsen trikolor (hindi: तिरंगा, *Tiraṅgā*) bortimot alltid til den indiske nasjonale flagget.

## Orlogsflagg
Indias orlogsflagg er utformet etter britisk mønster, som en såkalt white ensign. Det innebærer at nasjonalflagget er satt inn i kantonen i et hvitt flagg delt av et rødt kors. I det indiske orlogsflagget finnes videre landets riksvåpen, Ashokasøylen, i midten av det røde korset.

## Referanser


## Litteratur
* Virmani, Arundhati (2008): *A National Flag for India. Rituals, Nationalism and the Politics of Sentiment*. Delhi, Permanent Black. ISBN 81-7824-232-X.
* Virmani, Arundhati (August 1999): «National Symbols under Colonial Domination: The Nationalization of the Indian Flag, March–August 1923» i: *Past & Present*. **164**, s. 169–197. doi:10.1093/past/164.1.169. JSTOR 651278.
* Roy, Srirupa (August 2006): «A Symbol of Freedom: The Indian Flag and the Transformations of Nationalism, 1906–» i: *Journal of Asian Studies*. **65** (3). ISSN 0021-9118. OCLC 37893507.

## Eksterne lenker

* «Flag Code of India» (PDF), Ministry of Home Affairs (India).
* «India» hos *Flags of the World*
Gladwin County

**Gladwin County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Ogemaw County i nordøst, Arenac County i øst, Bay County i sørøst, Midland County i sør, Clare County i vest og mot Roscommon County i nordvest.

Gladwin Countys totale areal er 1&nbsp;338 km² hvorav 25 km² er vann. I 2000 hadde fylket 26&nbsp;023 innbyggere og administrasjonssenteret ligger i byen Gladwin. 

Fylket ble grunnlagt i 1831 og har fått sitt navn etter Henry Gladwin. 
## Eksterne lenker
*
Ogemaw County

**Ogemaw County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Oscoda County i nord, Iosco County i øst, Arenac County i sørøst, Gladwin County i sørvest og mot Roscommon County i vest.

Ogemaw Countys totale areal er 1&nbsp;488 km² hvorav 27 km² er vann. I 2000 hadde fylket 21&nbsp;645 innbyggere og administrasjonssenteret ligger i byen West Branch. 

Fylket ble grunnlagt i 1840 og har fått sitt navn etter det ojibweindianske ordet *ogimaa* som betyr høvding eller leder. 
## Eksterne lenker
*
Oscoda County

**Oscoda County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Montmorency County i nord, Alcona County i øst, Ogemaw County i sør og mot Crawford County i vest.

Oscoda Countys totale areal er 1&nbsp;480 km² hvorav 17 km² er vann. I 2000 hadde fylket 9&nbsp;418 innbyggere og administrasjonssenteret ligger i byen Mio. 

Fylket ble grunnlagt i 1840 av land fra blant annet Mackinac County og navnet er skapt av Henry Schoolcraft. 

## Eksterne lenker
*
Microsoft Visual Studio

**Microsoft Visual Studio** er et integrert utviklingsmiljø (IDE) for Microsofts .NET platform. Programmet hjelper utviklere å utvikle programmer for Windows, såkalte Windows Forms, websider og mobil programvare for Microsofts mobile operativsystemer.

## Programmeringsspråk
Visual Studio støtter følgende programmeringsspråk:
* Visual Basic
* Visual C++
* Visual C#
* Visual J#

## Databasestøtte
Visual Studio har i senere versjoner også grafiske verktøy for databasehåndtering.

## Referanser


## Eksterne lenker
*
Missaukee County

**Missaukee County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Kalkaska County i nord, Roscommon County i øst, Clare County i sørøst, Osceola County i sørvest og mot Wexford County i vest.

Missaukee Countys totale areal er 1&nbsp;486 km² hvorav 18 km² er vann. I 2000 hadde fylket 14&nbsp;478 innbyggere og administrasjonssenteret ligger i byen Lake City. 

Fylket ble grunnlagt i 1840 av land fra blant annet Mackinac County og har fått sitt navn etter indianerhøvdingen Missaukee. 
## Eksterne lenker
*
Håndball-EM 2006 for menn

**Håndball-EM 2006 for menn** var det sjuende europamesterskapet i håndball for menn, og ble arrangert i januar-februar 2006 i Sveits.

## Innledende runde
### Gruppe A

----

----

----

### Gruppe B

----

----

----

### Gruppe C

----

----

----

### Gruppe D

----

----

----

## Mellomspill
### Gruppe 1

----

----

----

### Gruppe 2

----

----

----

## Sluttspill
### Semifinaler

### Kamp om 5.-plass

### Bronsefinale

### Finale

## Plasseringer

## Se også
* Håndball-EM 2006 for kvinner

## Eksterne lenker
*
Høring

**Høring** (fra engelsk: *hearing*) er en åpen forhøring av berørte parter og eksperter når en skal behandle en politisk sak som angår flere parter eller er særlig viktig for samfunnet. Høringer kan også brukes i forberedelsene til en eventuell rettssak.

En høring blir arrangert og gjennomført av en offentlig komité, ofte fra departementene eller Stortingets fagkomiteer, som skal utrede en omfattende eller omstridt sak. Komiteen kaller sammen personer, politikere, organisasjoner, sakkyndige og andre som er innblandet i eller har kunnskap om den aktuelle saken. De berørte blir så spurt ut og får si sin mening, og slik blir saksforholdene belyst fra flere sider og på en grundigere måte enn ellers. Dermed kan politikerne og samfunnet behandle og håndtere saken på en bedre måte, ofte i forbindelse med et nytt lovforslag, eller i enkelte tilfeller også for å avklare om det har skjedd noe kriminelt. 

Å sende en sak til høring kan også bety å samle inn uttalelser, kommentarer og råd fra ulike organisasjoner eller personer (*høringsinstanser*). I Norge er det vanlig å invitere høringsinstanser som antas å være interessert i det aktuelle temaet til å uttale seg, men alle, både organisasjoner og privatpersoner, kan sende inn høringsuttalelser på eget initiativ. Det har ingen formell betydning om høringsinstansen sendte inn uttalelsen på eget initiativ eller etter invitasjon. Et høringsutkast eller en høringsuttalelse er et dokument der en har skrevet ned diskusjonen og argumentene fra en offentlig høring eller en høringsrunde. 

## Referanser
Landing

**Landing** er den siste delen av en flyvning til et flyende dyr, et luftfartøy eller romfartøy som vender tilbake til bakken. En vanlig flytur består av flere faser, inkludert taksing, avgang, klatring, marsj/kryssing (*cruising*), nedstigning og landing.

En landingsrunde er et tenkt geometrisk mønster rundt en flyplass som benyttes av småfly og seilfly før landing.

En landing som er varsom og uten uhell kalles gjerne *myk landing*, mens en ukontrollert landing som kan føre til skade kalles en *hard landing*.

De fleste ulykker med fly skjer i forbindelse med landingen.

## Overført betydning
Ordet *landing* kan også brukes billedlig, og handler da om å komme tilbake til en normal psykologisk tilstand etter en stund med en uvanlig sinnstilstand.

## Se også
* Instrumentinnflygning (IAP)
* Instrumentlandingssystem (ILS)
* Instrumentflygeregler (IFR)
* Visuelle flygeregler (VFR)

## Referanser
Deutz-Fahr

**Deutz-Fahr** er en tysk traktorprodusent som består av de to tidligere selvstendige fabrikkene Deutz og Fahr, som på 1960–1970-tallet fusjonerte. Deutz-fahr lager motorer til fendt .

## Se også
* SAME Deutz-Fahr (SDF)

## Eksterne lenker
*
Møring

**Møring** er en betegnelse på innbyggere i Møre og Romsdal fylke. Folk fra Romsdal kalles også for romsdalinger.

Møring eller møringsbåt er også navn på en båttype brukt blant annet på Sunnmøre. Møringen var en ombygd sunnmørsbåt eller sunnmørsåttring og var en mellomting mellom sunnmørsbåt og listerbåt.

## Referanser


## Eksterne lenker
* ''Møringen'' - Hans Rotmos vise med stedsnavn fra Nordmøre
Zambias flagg

Fargene i **[[Zambia]]s flagg** stammer fra United National Independence Party. De har følgende betydning:
*grønt står for fjellene og skogene som dekker det meste av landets areal
*oransje symboliserer mineralskattene, især kobber
*svart er befolkningens hudfarge
*rødt skal minne om frihetskampen

Flodørnen (over trikoloren) hekker ved Zambezi, som navnet *Zambia* er avledet fra.

Zambias flagg ble offisielt innført på uavhengighetsdagen, 24. oktober 1964. I 1996 ble flagget lettere modifisert. Grønnfargen ble gjort noe lysere, og ørnen ble endra litt for å bli likere den man finner i Zambias riksvåpen.

## Andre flagg

Fil:Flag of the President of Zambia.svg|Presidentflagg
Fil:Flag of Zambia Police.png|Politistyrkens flagg
Fil:Air Force Ensign of Zambia.svg|Luftvåpenets flagg
Roscommon County

**Roscommon County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Clare County i sørvest Crawford County i nord, Gladwin County, i sørøst Kalkaska County i nordvest, Missaukee County i vest, Ogemaw County i øst og mot Oscoda County i nordøst.

Roscommon Countys totale areal er 1&nbsp;502 km² hvorav 151 km² er vann. I 2000 hadde fylket 25&nbsp;469 innbyggere og administrasjonssenteret ligger i byen Roscommon. 

Fylket ble grunnlagt i 1840 av land fra Mackinac County og het frem til 1843 Mikenauk County. Det har fått sitt navn etter det irske fylket County Roscommon.
 
## Eksterne lenker
*
Montmorency County

**Montmorency County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Presque Isle County i nord, Alpena County i øst, Oscoda County i sør, Otsego County i vest og mot Cheboygan County i nordvest.

Montmorency Countys totale areal er 1&nbsp;457 km² hvorav 38 km² er vann. I 2000 hadde fylket 10&nbsp;315 innbyggere og administrasjonssenteret ligger i byen Atlanta. 

Fylket ble grunnlagt i 1840 av land fra Mackinac County og het frem til 1843 Cheonoquet County. Fylket har sannsynligvis fått navn etter en historisk person, men det er ukjent etter hvem. 

## Eksterne lenker
*
Lake County (Michigan)

**Lake County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Wexford County i nordøst, Osceola County i øst, Newaygo County i sør, Mason County i vest og mot Manistee County i nordvest.

Lake Countys totale areal er 1&nbsp;488 km² hvorav 19 km² er vann. I 2000 hadde fylket 11&nbsp;333 innbyggere og administrasjonssenteret ligger i byen Baldwin. 

Fylket ble grunnlagt i 1840 av land fra blant annet Mackinac County og het frem til 1843 Aischum County. Det har fått sitt navn etter de mange små innsjøen som finnes i området ved Michigansjøen.  

## Eksterne lenker
*
Antifascistiske råd for nasjonal frigjøring av Jugoslavia

**Antifascistiske råd for nasjonal frigjøring av Jugoslavia** (serbokroatisk:*Antifašističko V(ij)eće Narodnog Oslobođenja Jugoslavije*, ***AVNOJ***) var den politiske paraplyorganisasjonen for de forskjellige motstandsbevegelsene som eksistert i Jugoslavia under andre verdenskrig.

Den ble etablert 26. november 1942 for å administrere områder som var under partisanenes kontroll, og ble ledet av de mest sentrale motstandsstyrkene i Jugoslavia.

## Første forsamling
Den første forsamling av AVNOJ ble avholdt 26. november 1942 i Bihać, nordvest i Bosnia. Denne stiftet paraplyorganisasjonen og valgte en komité under ledelse av Josip Broz Tito, og bestod av både kommunister og ikke-kommunister. Forsamlingen vedtok støtte til:
* Demokrati
* Rettigheter for etniske minoriteter
* Beskyttelse av privat eiendomsrett
* Frihet for alle grupper til å drive næruingsvirksomhet

## Andre forsamling
Den andre forsamling av AVNOJ ble avholdt 21. – 29. november 1943 i Jajce i det sentrale Bosnia. Her ble det vedtatt en rekke resolusjoner og proklamasjoner som blant annet la grunnlaget for Den sosialistiske føderale republikken Jugoslavia etter krigen. Blant disse var
* Å etablere et føderalt Jugoslavia hvor alle seks republikker skulle være likeverdige
* Å velge et råd som skulle fungere som en midlertidig regjering
* Utnevne Tito til marskalk av Jugoslavia og statsminister
* Å erstatte den jugoslaviske eksil-regjeringen
* Å nekte Petar II av Jugoslavia adgang til landet før det var avholdt en folkeavstemning om monarkiet

Stalin hadde ikke blitt informert om møtet på forhånd og nektet å godkjenne AVNOJ som en midlertidig regjering. De vestlige allierte godkjente imidlertid denne og aksepterte at de representerte den eneste reelle militære motstanden mot de tyske okkupantene. I desember samme år, gikk Stalin med på å støtte AVNOJ.
Ciudad Real

**Ciudad Real** er en by i Spania som befinner seg i en høyde på 628 moh omtrent 200 km sør for Madrid. Etter tall fra 2005, så bor det 69.063 innbyggere i byen og kommunens areal er 285 km². Byen er provinshovedstaden i provinsen med samme navn. 
## Referanser


## Eksterne lenker
*
Otsego County (Michigan)

**Otsego County** er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Cheboygan County i nord, Montmorency County i øst, Crawford County i sør, Antrim County i vest og mot Charlevoix County i nordvest.

Otsego Countys totale areal er 1&nbsp;362 km² hvorav 30 km² er vann. I 2000 hadde fylket 23&nbsp;301 innbyggere og administrasjonssenteret ligger i byen Gaylord. 

Fylket ble grunnlagt i 1840 av land fra Mackinac County og het frem til 1843 Okkudo County. Det har fått sitt navn etter et fylke med samme navn i delstaten New York; Otsego County. 

## Eksterne lenker
*
Sjøhuset i Bergevik

**Sjøhuset i Bergevik** er et sjøhus i Bergevik i Forsand kommune som ble bygget i 1850 av Ivar Halvorson Berge. I dag er sjøhuset museum hos Ryfylkemuseet og er åpent for visninger på sommerstid. I løpet av 2006 var det 233 registrerte besøkende.

## Referanser


## Eksterne lenker
* Ryfylkemuseet - Sjøhusets historie
Norsk Koksverk

**Norsk Koksverk A/S** var et statsaksjeselskap grunnlagt i Mo i Rana 1961 etter stortingsvedtak. Det var i drift fra 1964 til 1988, også dette etter stortingsvedtak.

## Litteratur
*
*
*
*
*
*
*
*
Qatars flagg

**Qatars flagg** (arabisk:علم قطر) er hvitt og kastanjebrunt (engelsk: *maroon*)  med cirka en tredjedel som hvitt. De to fargene er adskilt ved et snitt med ni spisser. Flagget ble tatt i bruk 9. juli 1971. Qatars flagg ligner Bahrains flagg i fargevalg og utforming. 

## Kilder
*
CN Tower

**CN Tower** er et 554 meter høyt TV-tårn i Toronto og var tidligere verdens høyeste frittstående bygning.

Tårnet er et av byens største landemerker og årlig besøkes det av over to millioner gjester.

I sterk vind er tårnet beregnet til å svaie to meter til siden øverst.

## Eksterne lenker
*
Bahrains flagg

**Bahrains flagg** er rødt og hvitt, ved skillet mellom fargene er det et sikksakkmønster med fem spisser. Flagget fikk sin nåværende form i 2002, tidligere var det flere spisser, men ble endret for å symbolisere islams fem pilarer. Den røde fargen symboliserer den muslimske gruppen kharijiter. Det eldste kjente flagget fra Bahrain var helt rødt, det hvite feltet kom til på 1800-tallet under britisk press, som et tegn på at man hadde inngått forbund om å gjøre slutt på angrep på andre lands skipsfart.

Bahrains flagg benyttes i uendret form som nasjonalflagg på land, handelsflagg, statsflagg og orlogsflagg.

## Kongeflagg
Bahrains kongeflagg ble innført i forbindelse med at landet i 2002 endret status fra emirat til kongedømme. Flagget er basert på nasjonalflagget, men har to hvite striper langs øvre og nedre kant, i tillegg også en kongekrone i gult i øvre felt. 

## Kilder
* *Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000

## Eksterne lenker
* Bahrain Flag fra Ministry of Information
Ekvatorial-Guineas flagg

**[[Ekvatorial-Guinea]]s flagg** ble tatt i bruk 21. august 1979.

Flagget er en horisontal trikolor med grønne, hvite og røde striper, og en blå trekant på venstre side.

* Grønt symboliserer landets naturressurser.
* Blått symboliserer havet, som forbinder fastlandet med øyene.
* Hvitt symboliserer fred.
* Rødt symboliserer kampen for uavhengighet.

I midten av flagget, på den hvite stripen, er Ekvatorial-Guineas riksvåpen, med mangrovetreet, seks gule stjerner og mottoet *Unidad Paz Justicia* (*Enhet, fred, rettferdighet*).

## Referanser
London Zoo

**ZSL London Zoo** er en zoologisk hage som ligger i Regent's Park i London. Den åpnet 27. april 1828, som verdens første vitenskapelige dyrehage. Grunnleggeren var Sir Stamford Raffles, som også grunnla byen Singapore. London Zoo eies og driftes av Zoological Society of London. Opprinnelig var den zoologiske samlingen tenkt brukt for vitenskapelige formål, og opprinnelig inkluderte samlingen av dyr arabisk oryx, orangutang, stor kudu og den nå utdødde hesteslektningen quagga.

Dyreparken ble åpnet for publikum i 1847. En ung vitenskapsmann som tilbrakte mye tid der, var Charles Darwin. Han fikk trolig inspirasjon til enkelte av sine teorier fra sine mange studier i primat-avdelingen. I 1902 foreslo Sir Peter Chalmers Mitchell at dyrene kunne flyttes ut i bur og ikke trengte å stå inne, etter inspirasjon av Hamburg Zoo. Mitchell grunnla også *Whipsnade Wild Animal Park* i 1931, hvor alle dyrene gikk ute. Den er i dag synonym med ZSL Whipsnade Zoo og eies av samme organisasjon.

I dag rommer London Zoo en samling på 16&nbsp;000 individer av i alt 755 ulike arter, som er den bredeste artssamlingen i Storbritannia. Av artene er 77 pattedyr, 77 reptiler, 23 amfibier, 113 fugler, og resten fisk og bløtdyr. Dyrehagen har egen reptilavdeling, akvarium, troparium, sommerfugl-bygning, pingvin-basseng, aviarium, insektarium, afrikansk avdeling med sebra og sjiraff, samt sjeldne dyr som gorilla, okapi, tiger, komodovaran og en rekke sjeldne tropiske fisker. Akvariet er det eldste i verden, og blant de ledende akvarier for tropisk fisk. Store dyr som elefant, neshorn, osv har blitt flyttet til en mer romslig dyrehage i Bedfordshire – *[[Whipsnade Zoo]]* – som også drives av ZSL.

På 1980-tallet opplevde dyrehagen dårligere tider på grunn av publikumssvikt, samt kritikk av den beskjedne plassen dyrene har. Kritikken har blitt besvart ved å konvertere bur til åpnere innhegninger med bedre plass for dyrene. Dyrehagen deltar i en rekke konserveringsprogrammer, og har inntatt en viktig rolle innen arbeidet med truede dyrearter. London Zoo deltar i avlsprogram for mer enn 130 arter.

I parken står en statue av Guy the Gorilla. I reptilhuset (The Reptile House) har de filmet en scene i filmen Harry Potter og de vises stein.

## Eksterne lenker
* 
* Side av ZSL om løsninger på miljømessige problemer
Pablo Santos

**Pablo Santos** (1987–2006) var en meksikansk skuespiller.

Pablo Santos flyttet fra Mexico til Los Angeles da han var 12 år gammel, og han startet da sin skuespillerkarriere. På norske TV-skjermer ble han først og fremst kjent for sin rolle i *Boston Public*, men til tross for hans unge alder rakk han å spille i flere TV-serier og filmer.

15. september 2006 var Santos ombord i et privatfly på tur til Acapulco. Flyet fikk problemer, og Santos var én av to som omkom da flyet forsøkte å nødlande i nærheten av Mexico by. Pablo Santos var medlem av Scientologikirken.

## Filmografi
* 2006 &ndash; *Gettin' Some Jail Time*
* 2006 &ndash; *Walkout*
* 2005 &ndash; *Sea of Dreams*
* 2005 &ndash; *Shackles*
* 2004 &ndash; *Party Animalz*
* 2003 &ndash; *Boston Public*
* 2003 &ndash; *The Proud Family*
* 2002 &ndash; *Law & Order: Special Victims Unit*
* 2002 &ndash; *Greetings from Tucson*
* 2002 &ndash; *Cojones*
* 2002 &ndash; *Red Kiss*
* 2002 &ndash; *American Family: Journey of Dreams*
* 2002 &ndash; *The Shield*
* 2001 &ndash; *Alias*
* 2000 &ndash; *The Weeping Woman of the River *
* 2000 &ndash; *Resurrection Blvd*

## Referanser


## Eksterne lenker
*
Selvær

**Selvær** er et lite fiskevær i Træna kommune i Nordland. Stedet ligger like nord for polarsirkelen. Det har daglig hurtigbåtforbindelse til Nesna og Sandnessjøen.

Det bor ca. 55 fastboende på Selvær. Selv om det fortsatt er skole på stedet, så er hoveddelen av befolkningen godt voksne mennesker.

Den 1. juni 2025 fikk øya et nytt tankanlegg. Det er det eneste anlegget i Træna hvor man kan fylle direkte i båt, på havet. Nærmeste lignende fylling er i Lovund. Andelsbutikken Selvær asa står bak investeringen.

## Referanser


## Eksterne lenker
* Turside - informasjon og bilder fra Selvær, Træna
Tvisteloven

**Lov om mekling og rettergang i sivile tvister** (**tvisteloven**) av 17. juni 2005 gir regler om rettergangsmåten i sivile saker (tvistemål). Loven erstattet tvistemålsloven fra 1915 og trådte i kraft 1. januar 2008.

Loven vektlegger en mer effektiv rettsprosess i domstolene og den har blant annet egne bestemmelser om saksbehandlingen av krav under kr. 125&nbsp;000, såkalt småkravsprosess. Målet er at omfanget av og kostnadene med prosessen skal tilpasses verdien av tvistegjenstanden. Andre viktige hensyn er at prosessen skal være effektiv slik at partene raskt kan få en avgjørelse av saken og at dommeren i større grad enn før skal ha en aktiv styring i saksforberedelsene.

Loven bygger på en utredning fra Tvistelovutvalget (NOU 2001:32) som ble ledet av høyesterettsjustitiarius Tore Schei.

## Litteratur
* Jens Edvin A. Skoghøy *Tvisteløsning* 3. utgave 2017 ISBN 9788215028576
* Arnfinn Bårdsen, Dag Bugge Nordén, Christian Reusch, Tore Schei og Toril M. Øie *Tvisteloven, kommentarutgave, bind I*  2. utg. 2013 ISBN 9788215020303  
* Arnfinn Bårdsen, Dag Bugge Nordén, Christian Reusch, Tore Schei og Toril M. Øie  *Tvisteloven, kommentarutgave, bind II*  2. utg. 2013 ISBN 9788215022291

## Eksterne lenker
* Lov om mekling og rettergang i sivile tvister (tvisteloven) – fra Lovdata
* NOU 2001:32 Rett på sak  – fra Justisdepartementet
* Kronikk av justitiarius Tore Schei om ny tvistelov
Bangladeshs flagg

**Bangladeshs flagg** består av en rød skive på en grønn bakgrunn. Det røde symboliserer blodet som ble spilt under Bangladesh frigjøringskrig eller en oppgående sol. Det grønne representerer det frodige landet. Flagget ble offisielt godkjent 17. januar 1972 og er basert på et liknende flagg som ble brukt under frigjøringskrigen. 

Flagget påminner om Japans flagg som har tilsvarende oppbygning med hvit bakgrunn i stedet for grønn.

## Andre flagg
Bangladesh har et handelsflagg etter britisk mønster, det vil si en såkalt red ensign, der nasjonalflagget er satt inn i kantonen på en rød flaggduk. Handelsflagget har størrelsesforholdet 1:2. Orlogsflagget er tilsvarende, bare at flaggduken er hvit. Dette påminner om en britisk white ensign, men uten det røde korset.

Fil:Civil Ensign of Bangladesh.svg| Handelsflagg. Proporsjoner: 1:2.
Fil:Naval Ensign of Bangladesh.svg| Orlogsflagg. Proporsjoner: 1:2.
Fil:Air Force Ensign of Bangladesh.svg|Luftvåpenets flagg. Proporsjoner: 1:2.


## Referanser
Tsjads flagg

**[[Tsjad]]s flagg** er en vertikal trikolor som (fra venstre til høyre) består av et blått, et gult og et rødt felt. Flaggets farger kombinerer fargene til Frankrikes flagg med de tradisjonelle pan-afrikanske fargene.

Romanias flagg er nesten identisk med Tsjads, men har en litt lysere blåtone.
Salomon Toraldson

**Salomon Toraldson** var biskop i Oslo fra 1322 og frem til han døde i 1351. Han var dessuten riksråd i en periode på nesten 30 år under kongene Magnus VII Eriksson og Håkon VI Magnusson.

Han ble i et diplom fra 1319 og et fra 1320 nevnt som korsbroder i Nidaros, og han skal ha vært prest i Stavanger og Slidre. 

Salomon ble den siste biskopen i Oslo som ble valgt regulært av domkapittelet. Etter ham ble det paven som innsatte biskoper, selv om domkapittelet fortsatte å velge dem og deretter be om godkjenning av sitt valg. Med etterfølgeren Gyrd Aslason ble det problemer rundt valget; han ble flyttet til Stavanger bispedømme etter kort tid, mens Sigfrid ble hentet fra Stavanger til Oslo etter pavens ordre.

Salomon var den eneste biskopen i Norge som overlevde svartedauen i 1349. 

## Referanser


## Kilder
* Katolske biskoper i Norge før reformasjonen på Den katolske kirkes hjemmeside
* Berggrav, Eivind: «Oslos bisperekke» i *Oslo bispedømme 900 år*, Universitetsforlaget 1974
Irans flagg

**Irans flagg**  ble antatt 29. juli 1980 etter den islamske revolusjonen. De grønne, hvite røde feltene ble tatt fra det tidligere flagget og står for islam, fred og mot. Symbolet i midten kan tolkes som ordet "Allah" skrevet med arabiske bokstaver, men også som fire halvmåner med et sverd i midten. Symbolet ble designet av Hamid Nadimi og ble formelt godkjent av Ayatollah Khomeini den 9. mai 1980.

En annen endring som ble gjort etter revolusjonen er at det ble lagt til tekst mellom fargefeltene, der det på arabisk står «Allahu Akbar» (Gud er stor). Dette står 22 ganger på grunn av at revolusjonen skjedde på den 22. dagen i den ellevte måneden på den iranske kalenderen.

De iranske flaggene fra tiden før revolusjonen i 1979 hadde de samme fargene, men hadde i stedet for de muslimske symbolene en løve holdende på et sverd i det hvite feltet.

## Referanser
Japans flagg

**Japans flagg** er hvitt med en rund rød skive som symboliserer soloppgangen. På japansk heter flagget 日の丸 (uttales *hinomaru* og betyr 'solskiven'). 

## Hinomaru - Japans nasjonalflagg
Solmotivet skal gå langt tilbake i historien. Ifølge legenden stammer flagget fra 1200-tallet da mongolene invaderte Japan. En buddhistisk prest skal da ha gitt flagget til keiseren. Ifølge tradisjonen nedstammer keiseren fra Amaterasu, solgudinnen. Solmerket var i utstrakt bruk på militære bannere i det femtende og sekstende århundre. 

Flaggets formelle historie som Japans handelsflagg starter først i 1854. Økende kontakt med omverdenen medførte behov for å identifisere japanske skip. I 1854 åpnet Japan for handel med vesten og kort etter ble flagget med solskiven gjort til offisielt handelsflagg. I 1870 ble flagget formelt lovfestet som handelsflagg og orlogsflagg, og flaggets proporsjoner og oppbygging ble spesifisert, men fortsatt var det ikke beskrevet som nasjonalflagg rettslig sett. Flagget utviklet seg gjennom bruk til å bli nasjonalflagg. Først 13. august 1999, etter mange stridigheter knyttet til flaggets tilknytning til japansk nasjonalisme, ble lovgivning vedtatt som nedfeller *Hinomaru* som Japans nasjonalflagg. Flagget er i forholdet 2:3. Den røde skiven er plassert ørlite til venstre for midten av flagget.

## Orlogsflagg

I Japans orlogsflagg er solen utstyrt med 16 stråler, noe som symboliserer soloppgangen. Dette flagget ble innført 7. oktober 1889 og bruken av det har fortsatt siden, med et avbrudd etter den andre verdenskrig (1945–1954). Det benyttes i våre dager som orlogsflagg av sjøforsvarsstyrkene i Japans selvforsvarsstyrker. Også dette flagget er i størrelsesforholdet 2:3.

## Keiserflagg

Keiserens flagg er rødt og har i midten en stilisert krysantemumblomst i gult. Krysantemumblomst er keiserens emblem, eller heraldiske merke etter det japanske systemet med *mon*. Blomsten har seksten kronblader. Keiserflagget er i forholdet 3:5. Øvrige keiserlige flagg dannes med utgangspunkt i keiserflagget. Keiserinnens flagg har splitt. Kronprinsens flagg har en rektangulær hvit ramme rundt krystantemumblomsten inne i den røde duken. Kronprinsessens flagg er tilsvarende kronprinsens, men har splitt. Øvrige medlemmer av den keiserlige familie har krysantemumblomsten på hvitt rektangulært felt i rød flaggduk. 

## Litteratur
* Marit Bruaset: «The legalization of Hinomaru and Kimigayo as Japan's national flag and anthem and its connections to the political campaign of "healthy nationalism and internationalism"», Hovedoppgave, Institutt for østeuropeiske og orientalske studier, Universitetet i Oslo, 2003
Marinette County

**Marinette County** er et fylke i den amerikanske delstaten Wisconsin. Det ligger nordøst i staten ved Michigansjøen og det grenser mot Oconto County i sørvest, Forest County i vest og mot Florence County i nordvest. Det har også grense mot delstaten Michigan i nordøst.

Marinette Countys totale areal er 4 015 km² hvorav 384 km² er vann. I 2000 hadde fylket 43 384 innbyggere og administrasjonssenteret ligger i byen Marinette som også er fylkets største by. 

Fylket har fått sitt navn etter byen Marinette som i sin tur er oppkalt etter en handelskvinne på 1800-tallet som var datter til en fransk-canadisk pelsjeger og en menominee-kvinne.

## Eksterne lenker
*
Tustning

**Tustning** er en betegnelse på personer fra gamle Tustna kommune i Møre og Romsdal. Begrepet blir brukt om både de som bor i, og de som har flyttet fra den tidligere kommunen. Tustna ble slått sammen med Aure kommune 1. januar 2006, de som bor i *gamle Aure* blir kalt for aurgjeldinger.

Begrepet tustning blir også benyttet om dialekten fra Tustna, vi kan da si at en person *er* tustning og han *snakker* tustning.

## Kjente tustninger
* Modulf Aukan, (1948), Krf-politiker
* Ingunn Oldervik Golmen, (1964), Sp-politiker
Oconto County

**Oconto County** er et fylke i den amerikanske delstaten Wisconsin. Det ligger nordøst i staten ved Michigansjøen og det grenser mot Marinette County i nordøst, Brown County i sør, Shawano County i sørvest Menominee County og Langlade County i vest og mot Forest County i nordvest.

Oconto Countys totale areal er  km² hvorav 391 km² er vann. I 2000 hadde fylket  innbyggere og administrasjonssenteret ligger i byen Oconto. Fylket har fått sitt navn etter elven Oconto River.

## Eksterne lenker
*
Ulf Kristersson

**Ulf Hjalmar Ed Kristersson** (født 1963) er en svensk politiker, siviløkonom og forfatter. Han har siden 18. oktober 2022 vært Sveriges statsminister. Han har vært partileder for Moderaterna siden 2017. Han var sosialforsikringsminister i Fredrik Reinfeldts regjering fra 2010 til 2014.

## Bakgrunn, karriere utenfor politikken
Kristersson bodde i sin hjemby Lund frem til femårsalderen. Han er oppvokst i Torshälla utenfor Eskilstuna og er sønn av økonom Lars Kristersson (1938–2015) og adjunkt Karin Kristersson (født Axelsson; 1938–2020).

Han gikk på videregående skole i Eskilstuna, hvor han var ferdig i 1983. Han utførte deretter verneplikt som troppssjef i 1983–1984 på S 1 i Enköping. Han flyttet senere til Uppsala for å studere forretningsøkonomi og samfunnsøkonomi på Uppsala universitet. Han ble uteksaminert der i 1992. I løpet av studiet var han også aktiv i Södermanlands-Nerikes Nation, og var blant annet programsekretær. I mai 2013 ble han æresmedlem i Nationen.

Kristersson er bosatt i Strängnäs, og har vært gift med Birgitta Ed siden 1991. Paret har tre døtre sammen som er adoptert fra Kina. Ed har jobbet som PR konsulent, men startet i 2018 på en utdannelse for å bli prest.

Kristersson var markedsføringsleder for Timbro Publisher (1995–1998), parallelt med hans arbeid som riksdagmedlem av riksdagen. I 1994 lanserte han boken «Non-working Generation». I boken argumenterer han mot den svenske modellen og velferdsstaten, som han sammenligner med apartheid, og han anser at folk blir presset inn i passivitet.

I perioden 2000–2002 arbeidet Kristersson som kommunikasjonsdirektør hos IT-firmaet Connecta i Stockholm.

Kristersson var styreleder i Adoptionscentrum fra 2003–2005.

## Politiker
Kristersson var kommunalråd i Strängnäs kommune fra 2002 til 2006.

Han var sosialforsikringsminister i Fredrik Reinfeldts regjering fra 2010 til 2014.

Den 1. september 2017 annonserte Kristersson at han sto til valgkomiteens disposisjon for å etterfølge Anna Kinberg Batra som partileder for Moderaterna. Den 21. september 2017 ble han nominert av en valgkomité som den nye partilederen, for 1. oktober 2017 å tiltre i stillingen som partileder.

Riksdagsvalget 11. september 2022 medførte at Sverigedemokraterna, Moderaterna, Kristdemokraterna og Liberalerna fikk flertall med til sammen 176 representanter mens regjeringspartiet Socialdemokraterna og støttepartiene Miljöpartiet, Vänsterpartiet og Centerpartiet fikk 173 representanter og mistet sitt flertall. Riksdagens talman ga Kristersson i oppdrag å sondere mulighetene for å danne ny regjering. Den 17. oktober 2022 valgte Riksdagen Kristersson som ny statsminister. Ulf Kristerssons regjering bestående av Moderaterna, Kristdemokraterna og Liberalerna etterfulgte Magdalena Anderssons regjering 18. oktober 2022.

## Referanser


## Eksterne lenker
* 
* 
*
BALCO

**BALCO** er en forkortelse for **Bay Area Laboratory Co-operative**, som er et farmasøytisk laboratorium i Burlingame, California, i USA. 

I 2003 undersøkte journalistene Lance Williams og Mark Fainaru-Wada den såkalte BALCO-skandalen, der selskapet solgte det prestasjonsfremmende steroidet «the Clear» og menneskelig veksthormon til kjente idrettsstjerner.

## Historie
BALCO, grunnlagt i 1984 og med hovedkontor i Burlingame, California, tilbød analyser av blod og urin samt kosttilskudd. I 1988 begynte Victor Conte å gi gratis tester til en gruppe utøvere, kjent som BALCO Olympians. Han etablerte forbindelser med idrettsutøvere gjennom Bill Romanowski og grunnla ZMA Track Club, som inkluderte sprinterne Marion Jones og Tim Montgomery. I 2000 fikk Conte kontakt med baseballstjernen Barry Bonds via trener Greg Anderson, som førte til ytterligere forbindelser med baseballproffer.

## Skandalen
I 2003 begynte påtalemyndigheten i California å etterforske BALCO etter en anonym telefon fra sprinttrener Trevor Graham til USADA, der han anklaget flere utøvere for doping med et da udeteksjonerbart steroid. Graham ga også en sprøyte med spor av tetrahydrogestrinone (THG) som bevis. Don Catlin utviklet en test for THG, og fant 20 positive prøver blant 550. Den 3. september 2003 gjennomførte flere etater et søk i BALCOs lokaler, hvor de fant dopingmidler, penger og dokumenter.

Patrick Arnold, kjemikeren bak BALCO, hevdet at både Barry Bonds og Gary Sheffield fikk tilgang til steroiden «the Clear», selv om de to idrettsstjernene benekter kjennskap til dette. I 2005 inngikk Victor Conte og Greg Anderson tilståelsesavtaler for ulovlig distribusjon av steroider, og de unngikk en rettssak; Conte sonet fire måneder i fengsel, mens Anderson satt i 13,5 måneder.

Den 15. november 2007 ble Bonds tiltalt for perjury og hindring av rettsvesenet, basert på hans vitnemål for en storjury i denne etterforskningen. Rettssaken mot Bonds begynte 21. mars 2011, og han ble dømt for hindring av rettsvesenet 13. april 2011, men denne dommen ble opphevet i 2015.

I tillegg ble Tammy Thomas dømt av en føderal jury den 4. april 2008 for å ha gitt falske uttalelser til en storjury og for hindring av rettsvesenet, og hun fikk seks måneders husarrest og fem års prøvetid. Trevor Graham ble også dømt for å ha løyet til føderale etterforskere om sitt forhold til en bekjent av steroider, og fikk ett års husarrest etter en dom i oktober 2008.

## Referanser
Brown County (Wisconsin)

**Brown County** er et fylke i den amerikanske delstaten Wisconsin. Det ligger øst i staten ved Michigansjøen og det grenser mot Oconto County i nord, Kewaunee County i øst, Manitowoc County i sørøst, Calumet County i sørvest, Outagamie County i vest og mot Shawano County i nordvest.

Brown Countys totale areal er  km² hvorav 225 km² er vann. I 2000 hadde fylket  innbyggere og administrasjonssenteret ligger i byen Green Bay som også er fylkets største by. 

Fylket ble grunnlagt i 1818 og er et av de to opprinnelige fylkene sammen med Crawford County som dekket hele den østre siden av staten. Det har fått sitt navn etter general Jacob Brown.

## Eksterne lenker
*
Roblog

En **roblog** (fra *[[robot]]* og *[[blogg]]*».  er en blogg som kontrolleres av roboter på egen hånd uten menneskelig styring.

Med utviklingen som skjer innenfor robotikk vil konseptet med egne blogger for roboter øke. Mange har begynt å få ulike roboter i hjemmene sine og ønsker kanskje at disse kan fortelle sin egen historie til beboende i hjemmet, men også familie og venner.

En roblog kan samle og generere informasjon basert på dens interaksjon med omgivelsene og handlinger i verden. Roblog som et konsept er en spesialisert utgave av Blogject som konsept ble etablert av Julian Bleecker.

Daglige bloggposter kan være skrevet i naturlig språk og rapportere interessante situasjoner og mulige problemer som oppstår. En roblog kan også bidra i diskusjoner på sin egen blogg, eventuelt motta råd og tips direkte fra mennesker som kan brukes til å endre oppførelse og logikk.

## Eksterne lenker
* Aibo Roblog #1 – En AIBO kalt Pedro
* Aibo Roblog #2 – En AIBO kalt Brenda
* Aibo Roblog #3 – En AIBO kalt Racker
Tetrahydrogestrinon

**Tetrahydrogestrinon**, eller **THG** er et anabolt steroid. Det er også kalt et designerdop, fordi det ble spesielt utviklet for at det ikke skulle være mulig å oppdage bruk av stoffet med datidens dopingkontroller.

Stoffet ble først kjent da en sprøyte med stoffet ble sendt anonymt til USADA sommeren 2003. Senere har det kommet fram at den anonyme tipseren var sprinttreneren Trevor Graham. Det ble igangsatt full etterforsskning, og man fant at stoffet ble ulovlig produsert av det amerikanske Bay Area Laboratory Co-operative, eller BALCO). 

Videre fant man at friidrettstreneren Greg Anderson hadde distribuert stoffet til flere av sine utøvere. De mest profilerte utøverne som kom i søkelyset var sprinterne Dwain Chambers, Tim Montgomery og Marion Jones og kulestøteren C.J. Hunter. Det ble også funnet spor som knyttet stoffet til flere navngitte baseball-spillere, fotball-laget Oakland Raiders og det amerikanske OL-laget i judo. Av disse var det bare Tim Montgomery og Dwain Chambers som ble dømt for bruk av THG, og utestengt fra idretten i to år.
Door County

**Door County** er et fylke i den amerikanske delstaten Wisconsin. Det ligger øst i staten og består av en halvøy og noen øyer i Michigansjøen og det grenser mot Kewaunee County i sør.

Door Countys totale areal er 6&nbsp;138 km² hvorav 4&nbsp;888 km² er vann. I 2000 hadde fylket 27&nbsp;961 innbyggere og administrasjonssenteret ligger i byen Sturgeon Bay. 
 
Fylket har fått sitt navn etter stredet mellom halvøya Door og Washington Island. Det er et populært turist- og feriested med sine 500 kilometer strandlinje.

## Klima

## Referanser


## Eksterne lenker
*
Sarabi

**Sarabi** er en figur fra Disneys tegnefilm Løvenes konge fra 1994. Navnet hennes betyr «luftspeiling» på swahili.

Skuespilleren Madge Sinclair hadde den opprinnelige stemmen til Sarabi i den engelske versjonen av filmen. Grunnen til at Sarabi ikke dukket opp i de senere filmene i «Løvenes konge»-serien, var Sinclairs bortgang i 1995.
Pog

**Pog** er navnet på et spill som var populært fra tidlig til midten av 1990-tallet i USA, og fra ca. 1994 til 1997  i Norge. Pog fikk navnet sitt fra et fruktjuicemerke laget av pasjonsfrukt, appelsin og guava, der korkene til pogflaskene ble brukt til å spille med. Pog ble oppfunnet på Hawaii rundt 1920-tallet, og fikk en popularitetsblomstring da det canadiske spillkompaniet, (Canada Games Company) gjenninførte det for den vanlige amerikaneren, der spillet fort ble populært blant eldre barn, og noen tenåringer. Det er mulig at spillets opphav kan bli ført tilbake til det japanske spillet Menko.

## Historie
Det sies at pog i sin nåværende form ble oppfunnet av bønder på Hawaii. De brukte lokkene på melkeglass som pog, som de flippet rundt. Blossom Galbiso, en lærer ved Waialua Elementary School på Oahus nordlige bredde, er gitt æren for at pogspillet våknet til live igjen. I 1991 fortalte hun elevene sine at hun pleide å sprette korken av melkeflasken for å være den første som fikk tak i fløten. Pogspillet spredde seg så med rekordfart til andre grunnskoler i hele USA, og senere til norske skoler.

Spillets opprinnelse kan derimot være mye eldre, kanskje så tidlig som det 17. århundre i Edo-periodens Japan, da spillet Menko ble oppfunnet.

## Regler
To spillere har hver sin stabel med pogs, og hver sin slammer. Hver av spillerne velger et likt antall pogs til en stabel mellom dem (potten). Spillerne avgjør så hvem som skal starte, for eksempel med stein, saks, papir, myntkast eller lignende. Spilleren som vinner begynner så med å hive slammeren sin på potten, i et forsøk på å snu pogene. De han snur, vinner han. Motspilleren hiver så slammeren sin, og slik bytter de tur, inntil alle pogene er vunnet.

Noe som også er lov er såkalt *flipping* der spilleren bruker slammeren til å «knipse» opp en pog, det vil si at en legger slammeren på kanten av pogen og drar fort, slik at pogen snur seg.

## Leverandører og priser

I Norge ble Pog-pakker av merke «World Pog Federation» bestående av fire pogs og én slammer solgt for femten kroner. Disse var regnet som «originale» (eller «ekte») pogs. Samtidig var det mange billigmerker ute og gikk, og på leketøysbutikk kunne man få en pose med 100 pogs til 39 kroner (da uten slammer inkludert).

Selskapet bak «World Pog Federation»-merket het Scandinavian Games, der majoriteten av aksjene var eiet av fire menn fra Bærum. Disse hadde oppdaget Pog på en leketøysmesse i New York tre år tidligere, og gjorde gode penger da de skaffet seg lisensen for salg i Norden. Omsetningen var oppe i ca. 20 millioner kroner sensommeren 1996 bare i Norge og Sverige, og i mai samme år nådde selskapet et overskudd på fire millioner kroner.

## Skoleforbud
Fordi ungene ofte beholdt pogene de vant, så mange skoler på dette som gambling. Et annet argument skolene brukte var at slammerne ofte spratt i gulvet og skadet andre elever. Pog ble også sett på som et stort distraksjonsmoment for elevene. Som en konsekvens av dette ble forbud mot pog innført enkelte steder i Australia, Nord-Amerika og Storbritannia.

## Referanser
Saltrød

**Saltrød** ligger i Arendal kommune, øst for Arendal sentrum, og er en del av tettstedet Arendal.

Saltrød lå tidligere i Moland kommune. Før 1962 lå stedet i Stokken kommune.

På Saltrød ligger Stokken kirke. Stedet har også kjøpesenter, grunnskole (Stuenes skole), og en bensinstasjon. Før i tiden var stedet preget av skipsbygging på Saltrød verft og et arbeidermiljø der 1. mai var større enn 17. mai. Mange av arbeiderne jobbet på industribedriftene på Eydehavn, som ligger ca. to kilometer fra Saltrød.

Fra Saltrød kom Gunnar Knudsen som var statsminister i to perioder. Han har fått Gunnar Knudsens vei i boligfeltet Alvika på Saltrød oppkalt etter seg. Slekten Knudsen var bosatt på Saltrød i generasjoner.

## Bilder

Fil:Arendal Stokken krk.JPG|Stokken kirke 
Fil:Statoil Saltrød.jpg|Statoilstasjon 
Fil:Saltrød senter.jpg|Saltrød kjøpesenter 


## Eksterne lenker
* Saltrød-Posten lokalavis
Östen Undén

**Bo Östen Undén** (født 25. august 1886 i Karlstad i Värmlands län, død 14. januar 1974) var en svensk jurist og sosialdemokratisk politiker; konsultativt statsråd 1917–1920 og 1932–1936, justisminister 1920, utenriksminister 1924–1926 og 1945–1962 samt medlem av Riksdagen 1934–1965.

I 1946 fungerte han som statsminister i en knapp uke etter Per Albin Hanssons død fram til Tage Erlander ble valgt.

## Litteratur

* Östen Undén, *Anteckningar I-II*, utgivna genom Karl Molin för Kungl. Samfundet för utgivande av handskrifter rörande Skandinaviens historia.
* Uno Willers, "Undén, Östen", *Svenska Män och Kvinnor Del 8* (sthlm 1955)
* Tage Erlander, *Samtal med Arvid Lagercrantz, 1960-talet* (Sthlm 1982), s. 185
* Gunnar Adler-Karlsson, *Funktionssocialism* (1967)
* Olof Rydbeck, *I maktens närhet*, (1990)

## Referanser
Fridtjof Knutsen

**Fridtjof Kornelius Knutsen** (1894–1961) var en norsk journalist, oversetter og forfatter. Han debuterte i 1933 med romanen *Så underslår vi litt*, med handling fra forretningslivet, og skrev senere kriminalromaner. Han var én av forfatterne som bidrog til detektivserien om Knut Gribb.

Han arbeidet som journalist i *[[Tidens Tegn (avis)|Tidens Tegn]]* fra 1913 til 1934, og deretter og frem til sin død var han kriminalreporter i *[[Aftenposten]]*, med et avbrudd under andre verdenskrig.

Fridtjof Knutsen var medvirkende til at den siste av Hoel-sakene ble avdekket som et justismord.

## Bibliografi

### Under eget navn
* 1933: *Så underslår vi litt*
* 1934: *Ikke et ord i avisen!*
* 1934: *Provokatøren*
* 1936: *Det kommer for en dag*
* 1938: *Han som forsvant*
* 1942: *Handelsreisende Vigaard slipper ikke inn*
* 1943: *Med førstebetjenten på bryllupsreise* – sammen med Lalli Knutsen
* 1949: *De tause vitner* – medforfattere: Charles Bruff og Georg Svendsen

### Under pseudonymet «Karl Spanser»
I perioden 1942–1945 ga Knutsen ut fire bøker i samarbeid med den pensjonerte politimannen Olav Sondresen Kvaalen, under pseudonymet «Karl Spanser»:

* 1942: *- Og så kom politiet : av en oslodetektivs opplevelser*, Forlagshuset
* 1943: *Mens stor-Oslo sover : av en Oslodetektivs opplevelser*, Forlagshuset
* 1943: *Her lukter svidd –*, Forlagshuset
* 1945: *Det begynte i Vaterland*, Forlagshuset

## Familie
Han var gift med Lalli Knutsen, som også skrev kriminalhistorier, var far til forfatteren Mette Newth og redaktøren Eldri Sandborg, samt morfar til den populærvitenskapelige forfatteren Eirik Newth.

## Referanser
Sigurd Christiansen

**Sigurd Christiansen** (født 17. november 1891 i Drammen, død 23. oktober 1947 i Drammen) var en norsk forfatter. 

Han debuterte med romanen *Seieren* i 1915, men ble først kjent for et større publikum med *To levende og en død* (1931)  som ble tildelt førstepris på  kroner i *Den nordiske romankonkurranse 1931*. I alt innkom 101 norske manuskripter. Nordens ledende forlag var i 1931 gått sammen om en romankonkurranse i to trinn: Først en konkurranse innenfor det enkelte land, så en finale mellom vinnerne. Christiansen vant både den norske og den nordiske førstepris med *To levende og en død*, mens Sigurd Hoel kom på annenplass i begge konkurranser med *[[En dag i oktober]]*. Både konkurranseformen og juryens rangering vakte stor debatt, men det oppsiktsvekkende var det nordiske kultursamarbeidet som lå bak, lenge før Nordisk Råd fantes. Alle bøkene i finalen ble utgitt i deltakerlandene, og de nådde ut til og ble lest av et stort fellesnordisk publikum. 

Romanen har blitt filmatisert tre ganger, i  1937, 1950 og 1961. 

Christiansen var postfunksjonær ved Drammen postkontor inntil han fikk statens kunstnerlønn  i 1945. Han fikk Gyldendals legat i 1940. I forfatterskapet drøfter han etiske spørsmål med dypt alvor. Han ble i sin samtid oppfattet som en del av den kulturkonservative kretsen.

Christiansens villa Løkkebergveien 41 fra 1931 var et av Drammens første funkishus. Villaen er tegnet av Christian Fredrik Arbo.

## Verker
* *Seieren* (1915)
* *Offerdøden* : skuespil i fire akter (1919)
* *Døperen* (1921)
* *Indgangen* (1925)
* *Edmund Jahr* (1926)
* *Sverdene* (1927)
* *Riket* (1929)
* *[[To levende og en død]]* (1931)
* *En reise i natten* (1931)
* *Dydens have* (1932)
* *Agner i stormen* (1933)
* *Drømmen og livet* (1935) (trilogien om *Jørgen Wendt*; 1)
* *[[Det ensomme hjerte]]* (1938)  (trilogien om *Jørgen Wendt*; 2)
* *Mannen fra bensinstasjonen* (1941)
* *Menneskenes lodd* (1945)  (trilogien om *Jørgen Wendt*; 3)

## Referanser


## Litteratur
* Tor Bomann-Larsen  *Det usynlige blekk, Sigurd Christiansens liv*,  Cappelens, 1997. ISBN 82-02-16177-0

## Eksterne lenker
* Sigurd Christiansen ved IMDb
*
Senegals flagg

**[[Senegal]]s flagg** stammer fra den gangen Senegal og Fransk Sudan i 1959 dannet den såkalte Mali-føderasjonen. I det gule feltet var den den gang en stilisert, svart menneskefigur. Da Senegal gikk ut av føderasjonen, erstattet man mennesket med en grønn frihetsstjerne. Flagget er åpenbart inspirert av den franske trikoloren og uttrykker forbindelsen til Ghana og Guinea. 

Senegals flagg ble offisielt tatt i bruk 20. august 1960.
Jacob Andreas Mohr

**Jacob Andreas Mohr** (født 27. januar 1882 i Brønnøy, død 16. november 1950 i Bærum) var konstituert justitiarius i den kommissariske «høyesterett» under andre verdenskrig. Han hadde inntil da vært dommer i Oslo byrett. Han hadde tidligere ikke hatt noen befatning med Nasjonal Samling, men ble medlem i mars 1941. Deretter opptrådte han i sin dommergjerning lojalt overfor NS og Vidkun Quisling. 

Under Landssvikoppgjøret ble Mohr i 1946 idømt en av de strengeste straffene, livsvarig tvangsarbeid, på grunn av sin sentrale rolle i NS-regimet. Han sonet ved Ilebu fengsel fra 13. januar 1947 og døde i fangenskap 16. november 1950.
## Referanser